CELEX: 62012CN0005
Language: fi
Date: 2012-01-03 00:00:00
Title: Asia C-5/12: Ennakkoratkaisupyyntö, jonka Juzgado de lo Social de Lleida (Espanja) on esittänyt 3.1.2012 — Marc Betriu Montull v. Instituto Nacional de la Seguridad Social (INSS)

31.3.2012   
            
            
               FI
            
            
               Euroopan unionin virallinen lehti
            
            
               C 98/11
            
         Ennakkoratkaisupyyntö, jonka Juzgado de lo Social de Lleida (Espanja) on esittänyt 3.1.2012 — Marc Betriu Montull v. Instituto Nacional de la Seguridad Social (INSS)
   (Asia C-5/12)
   2012/C 98/16
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Juzgado de lo Social de Lleida
   
      Pääasian asianosaiset
   
   
      Kantaja: Marc Betriu Montull
   
      Vastaaja: Instituto Nacional de la Seguridad Social (INSS)
   
      Ennakkoratkaisukysymykset
   
   
               1)
            
            
               Ovatko neuvoston direktiivi 76/207/ETY (1) ja neuvoston direktiivi 96/34/EY (2) esteenä työntekijöiden asemasta annetun lain 48 §:n 4 momentin kaltaiselle kansalliselle säännökselle, jonka mukaan oikeus äitiyslomaan on synnytyksen yhteydessä synnytyksen jälkeisen kuuden viikon kauden jälkeen ja lukuun ottamatta tapauksia, jossa äidin terveys on vaarassa, alkuperäinen ja erillinen oikeus työssäkäyville äideille ja johdannainen oikeus palkatun työntekijän asemassa oleville lapsen isille, jotka voivat käyttää tätä vapaata ainoastaan silloin, kun myös lapsen äidillä on työntekijän asema ja tämä valitsee, että isä voi käyttää määrätyn osan mainitusta vapaasta?
            
         
               2)
            
            
               Onko kaikenlaisen sukupuoleen perustuvan syrjinnän kieltävä tasa-arvoisen kohtelun periaate esteenä työntekijöiden asemasta annetun lain 48 §:n 4 momentin kaltaiselle kansalliselle säännökselle, jonka mukaan työnteon keskeyttäminen työpaikan säilyttäen sosiaaliturvan maksaessa asiaan kuuluvaa korvausta on äidin alkuperäinen oikeus, eikä isän oikeus, myös synnytyksen jälkeisen kuuden viikon kauden jälkeen ja sulkien pois tapaukset, joissa äidin terveys on vaarassa siten, että miespuolisen palkatun työntekijän vapaa on riippuvainen siitä, onko myös lapsen äiti palkattu työntekijä?
            
         
               3)
            
            
               Onko kaikenlaisen syrjinnän kieltävä tasa-arvoisen kohtelun periaate esteenä työntekijöiden asemasta annetun lain 48 §:n 4 momentin kaltaiselle kansalliselle säännökselle, jonka mukaan alkuperäinen oikeus työnteon keskeyttämiseen työpaikan säilyttäen sosiaaliturvan maksaessa asiaan kuuluvaa korvausta on vanhemmilla, jotka ovat palkattuja työntekijöitä heidän adoptoidessaan lapsen, ja päinvastoin tähän keskeyttämiseen ei ole omaa, äidin oikeudesta erillistä ja itsenäistä oikeutta palkkatyössä oleville isille, silloin kuin heillä on biologinen lapsi, vaan ainoastaan äidin oikeudesta johtuva oikeus?
            
         
      (1)  Miesten ja naisten tasa-arvoisen kohtelun periaatteen toteuttamisesta mahdollisuuksissa työhön, ammatilliseen koulutukseen ja uralla etenemiseen sekä työoloissa 9.2.1976 annettu direktiivi. EYVL L 39, s. 40
   
      (2)  UNICE:n, CEEP:n ja EAY:n tekemästä vanhempainlomaa koskevasta puitesopimuksesta 3.6.1996 annettu direktiivi. EYVL L 145, s. 4